./data/phi1017/phi013/phi1017.phi013.perseus-lat2.xml
Seneca
Quis ergo controversiam facere audebit, an gratum esse   honestum sit ? Quis non ingratum detestetur, hominem sibi ipsum inutilem ? Quid autem cum   tibi narratur, " Adversus summa beneficia amici sui ingratus est," quomodo adficeris ? Utrum   tamquam rem turpem fecerit, an tamquam rem utilem sibi et profuturam omiserit ? Puto, nequam   hominem existimas, cui poena, non cui curatore opus sit ; quod non accideret, nisi gratum   esse per se expetendum honestumque esset